Diari Oficial de la Generalitat Valenciana


Sumari del DOGV 4596, del 26-09-2003 (2003/10062)

Informació pública, amb el text resumit, de quatre resolucions del director general de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les següents entitats: Fundació Esport Base de la Comunitat Valenciana, Fundació de la Comunitat Valenciana per a la Promoció i Desenvolupament de l'Empresa i la Societat, Fundació Roig Alfonso de la Comunitat Valenciana i Fundació Manuel Jorge de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10980


Data del document
:   15-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * registre de documents
    * fundació

Informació pública, amb el text resumit, de quatre resolucions del director general de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les següents entitats: Fundació Esport Base de la Comunitat Valenciana, Fundació de la Comunitat Valenciana per a la Promoció i Desenvolupament de l'Empresa i la Societat, Fundació Roig Alfonso de la Comunitat Valenciana i Fundació Manuel Jorge de la Comunitat Valenciana. [2003/X10167]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer. Per Resolució de data 1 de setembre de 2003, del director general de Justícia, de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, la Fundació Esport Base de la Comunitat Valenciana, i es va classificar de caràcter esportiu. El seu domicili radicarà a Ontinyent, al Camps d'Esports de la Puríssima, s/n.
  
La Fundació té per objecte el foment de l'esport com a orientador d'una conducta cultural entre els jóvens.
  
Correspon al Patronat de la Fundació determinar la manera en què s'hauran de complir les finalitats enumerades en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les següents formes d'actuació: foment dels valors de l'esport i foment de l'escola de futbol, en què predominen els valors ètics.
  
Per a la consecució de les finalitats esmentades es realitzaran, entre altres, les activitats següents: habilitació progressiva de centres esportius (camps, de futbol, basquetbol...) per a permetre la pràctica de l'esport dels jóvens i adults de la comarca de la Vall d'Albaida, així com l'organització de torneigs, excursions, campaments i altres activitats d'oci.
  
Seran potencials beneficiaris de la Fundació: jóvens, xavals, alevins, infantils, així com la resta de les persones a què puga tindre abast.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Segon. Per Resolució de data 4 de setembre de 2003, del director general de Justícia, de la Conselleria de Justícia i Administracions Públiques, es va inscriure, en el Registre de Fundacions de la Comunitat Valenciana, la Fundació de la Comunitat Valenciana per a la Promoció i Desenvolupament de l'Empresa i la Societat, i es va classificar de caràcter cultural, educativa, científica i de medi ambient. El seu domicili radicarà a Carcaixent, carrer marquesa de Montortal, 49, planta baixa.
  
La Fundació té per objecte la promoció de l'educació, en tots els nivells i graus del sistema educatiu, de la cultura mitjançant l'organització, si és procedent, de conferències, col·loquis, cursos o seminaris i la publicació de llibres, revistes, fullets, material audiovisual i multimèdia, de la investigació i el desenvolupament científics, de desenvolupament de la societat de la informació, de la comunicació, de l'acció i inclusió social, de la cooperació al desenvolupament econòmic i social, de la defensa dels drets de les persones individuals i col·lectives i del medi ambient i, en general, la promoció d'actuacions caracteritzades per l'absència d'ànim de lucre que perseguisquen finalitats d'interés general.
  
Correspon al Patronat de la Fundació determinar la manera en què s'hauran d'acomplir eixes finalitats. Les prestacions de la Fundació s'atorgaran de forma no lucrativa.
  
Podrà també realitzar explotacions econòmiques relacionades amb les finalitats esmentades, amb les limitacions assenyalades en la legislació vigent.
  
El desenvolupament de l'objecte de la Fundació s'efectuarà a través dels programes i activitats que aprove el Patronat.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que establisca a l'efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Tercer. Per Resolució de data 4 de setembre de 2003, del director general de Justícia, de la Conselleria de Justícia i Administracions Públiques, es va inscriure, en el Registre de Fundacions de la Comunitat Valenciana, la Fundació Roig Alfonso de la Comunitat Valenciana, i es va classificar de caràcter d'assistència social. El seu domicili radicarà a Bétera, Pla d'Andanes, s/n.
  
La finalitat de la Fundació és promoure la integració personal i social de la població discapacitada psíquica de la Comunitat Valenciana. Per a la seua consecució s'establixen, amb caràcter merament enunciatiu i no limitador, els següents objectius i activitats, desenvolupats de forma no lucrativa:
  
a) Promoure un programa complet d'activitats d'oci i temps lliure per als discapacitats psíquics, en col·laboració amb entitats públiques i privades, que treballen en este sector de servicis socials.
  
b) Promoure cursos de formació, concretament, tallers de Formació i Inserció Laboral (TFIL), en conveni amb l'Institut Valencià d'Atenció al Discapacitat, per tal d'integrar laboralment en el mercat ordinari o protegit, segons les capacitats el demandant, les persones amb disminució psíquica.
  
c) Realitzar i impartir seminaris i cursos de formació relacionats amb el món de la discapacitat psíquica, així com promoure'ls o cooperar al seu establiment.
  
d) Oferir un lloc de convivència i d'assistència integral als discapacitats psíquics, en totes les activitats quotidianes (habitatge tutelat), i en l'assistència educativa bàsica, orientada a la màxima recuperació possible de l'autonomia personal i de les capacitats dels usuaris, utilitzant teràpia ocupacional.
  
e) Promoure un Centre Especial d'Ocupació, a fi de proporcionar als discapacitats psíquics una integració plena en el mercat de treball.
  
f) Qualsevol altra activitat que siga acordada pel Patronat, i que contribuïsca a la integració de les persones amb discapacitat psíquica.
  
Seran potencials beneficiaris de les accions de la Fundació la població discapacitada psíquica, així com les persones físiques, jurídiques, associacions, fundacions i tots els col·lectius relacionats amb activitats d'atenció i inserció de població amb discapacitat psíquica.
  
En tot cas, la Fundació atorgarà, seguint criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que establisca a l'efecte.
  
Ningú no podrà al·legar, davant de la Fundació, un dret preferent a gaudir dels seus beneficis, ni imposar la seua atribució a persona determinada.
  
Quart. Per Resolució de data 5 de setembre de 2003, del director general de Justícia, de la Conselleria de Justícia i Administracions Públiques, es va inscriure, al Registre de Fundacions de la Comunitat Valenciana, la Fundació Manuel Jorge de la Comunitat Valenciana, i es va classificar de caràcter cultural. El seu domicili radicarà a Xàbia, partida Valls-Tossals, 93.
  
La Fundació té per objecte la difusió, custòdia i manteniment, exhibició, divulgació i accés al públic en general de l'obra plàstica i arquitectònica de Manuel Jorge Fernández.
  
Correspon al Patronat de la Fundació determinar la manera en què s'hauran de complir les finalitats enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'exposicions públiques de la seua obra, edicions d'obra gràfica i monografies temàtiques.
  
Seran potencials beneficiaris de la Fundació les entitats públiques o privades, institucions, associacions, agrupacions culturals i totes aquelles persones interessades en l'obra plàstica de Manuel Jorge Fernández.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.